Violkola lorio

Violkola lorio (Eos squamata, laŭ kio ankaŭ Skvameca lorio) estas genro de papagaj birdoj, en la familio Psittaculidae. Ĝi estas endemio de Indonezio, kie ĝi troviĝas en nordaj Molukoj kaj en insuloj de Okcidenta Papuo. Iliaj naturaj habitatoj estas tropikaj malsekaj arbaroj de malaltaj teroj kaj manglejoj.

Taksonomio
La Violkola lorio estis priskribita de la franca polimato Georges-Louis Leclerc, Grafo de Buffon en 1780 en sia verko Histoire Naturelle des Oiseaux el specimeno akirita el la insulo Gebe de Molukoj de orienta Indonezio. Tiu birdo estis ankaŭ bilfigita en mankolora plato gravurita de François-Nicolas Martinet en la verko Planches Enluminées D'Histoire Naturelle kiu estis produktita sub la superrigardo de Edme-Louis Daubenton por akompani la tekston de Buffon.  Nek la platinformo nek la priskribo de Buffon inkludis sciencan nomon, sed en 1783 la nederlanda natursciencisto Pieter Boddaert stampis la duvortan nomon Psittacus squamatus en lia katalogo Planches Enluminées. La violkola lorio estas nun metita en la genron Eos, kiun enkondukis la germana natursciencisto Johann Georg Wagler en 1832. La genronomo devenas el la greka eōs kun la signifo "tagiĝo". La specia epiteto squamata devenas el la latina squamatus kun la signifo "skvameca".

Oni agnoskis jenajn tri subspeciojn:
 E. s. riciniata (Bechstein, 1811) – nordaj Molukoj
 E. s. obiensis Rothschild, 1899 – Obi kaj aliaj Bisa-insuloj (nordcentraj Molukoj)
 E. s. squamata (Boddaert, 1783) – okcidentpapuaj insuloj

Aspekto
La violkola lorio estas 27 cm longa. Ĝi forte similas al la ina eklektopapago, escepte ke ĝi havas oranĝflavan bekon. Ĝi estas plejparte ruĝa kaj blua kun blua abdomeno. La amplekso de la blua kolumo dependas de la subspecio. Ĝi havas ruĝajn kaj nigrajn flugilojn kaj purpurruĝan voston.Forshaw (2006). plate 8.

Bildaro

Referencoj

 Forshaw, Joseph M. (2006). Parrots of the World; an Identification Guide. Bildoj de Frank Knight. Princeton University Press. ISBN 0-691-09251-6.
 Collar N (1997) "Family Psittacidae (Parrots)" en Handbook of the Birds of the World Volume 4; Sandgrouse to Cuckoos (eld. del Hoyo J, Elliott A, Sargatal J) Lynx Edicions:Barcelona. 
 Arndt, Thomas (2007) Lexicon of Parrots. Alirita en 31/07/07.

Bibliografio



 Low, Rosemary. (1978). Lories and Lorikeets. The Brush-Tongued Parrots. Inkata Press: Melbourne. .

Eksteraj ligiloj

Kategorio:Papagoformaj
Kategorio:Papagedoj
Kategorio:Birdoj de Indonezio